《木犀 其三》
宋代·方一夔

绿衣年少正风流，手折高枝喜气浮。三树独标仙窟种，四花分占玉壶秋。

浓薰药杵长舂捣，清逼诗肝巧斲锼。世上红儿那可比，试将此句问罗虬。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。